Komisijos reglamentas (EB) Nr. 631/2003
2003 m. balandžio 7 d.
iš dalies pakeičiantis Reglamentą (EB) Nr. 1334/2002, nustatantį išsamias Tarybos reglamento (EB) Nr. 1638/98 taikymo taisykles dėl alyvų sektoriaus ūkio subjektų organizacijų darbo programų 2002/03 ir 2003/04 prekybos metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. liepos 20 d. Tarybos reglamentą (EB) Nr. 1638/98, iš dalies pakeičiantį Reglamentą Nr. 136/66/EEB dėl bendro aliejų ir riebalų rinkos organizavimo [1] su pakeitimais, padarytais Reglamentu (EB) Nr. 1513/2001 [2], ypač į jo 4a straipsnio 4 dalies a ir c punktus,
kadangi:
(1) Komisijos reglamente (EB) Nr. 1334/2002 [3] su pakeitimais, padarytais Reglamentu (EB) Nr. 1965/2002 [4], nustatytos išsamios Tarybos reglamento (EB) Nr. 1638/98 taikymo taisyklės dėl alyvų sektoriaus ūkio subjektų organizacijų darbo programų 2002/03 ir 2003/04 prekybos metams finansavimo, numatyto Reglamento (EB) Nr. 1638/98 4a straipsnyje, tikslais. Siekiant supaprastinti šių priemonių administravimą ir paskatinti aktyvų šio sektoriaus organizacijų dalyvavimą, turėtų būti pakeistos kai kurios gamybos organizacijų asociacijų patvirtinimo sąlygos.
(2) Dėl to, kad tokios priemonės darbo programoms finansuoti yra naujos, darbo programoms parengti patvirtintos ūkio subjektų organizacijos turi atlikti nemažą parengiamąjį darbą. Dėl to turėtų būti pratęsti atitinkami terminai, minimi Reglamente (EB) Nr. 1334/2002.
(3) Reikėtų atitinkamai iš dalies pakeisti Reglamentą (EB) Nr. 1334/2002.
(4) Šiame reglamente numatytos priemonės atitinka Aliejaus ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1334/2002 iš dalies keičiamas taip:
1. 2 straipsnio 3 dalis pakeičiama taip:
"3. Nepažeidžiant šio reglamento 10 straipsnio 1 dalies, kitos jame minimos alyvuogių sektoriaus ūkio subjektų organizacijos ir asociacijos, patvirtintos pagal Reglamento Nr. 136/66/EEB 20c straipsnį, ir kitos valstybių narių pripažintos alyvuogių sektoriaus ūkio subjektų organizacijos, kurios pateikia darbo programas pagal 5 straipsnį, yra laikomos patvirtintomis pagal šį reglamentą, jei jos atitinka 1 ir 2 dalyse nurodytus kriterijus. Tačiau gamintojų organizacijų asociacijose gali būti ne daugiau kaip 10 % gamintojų organizacijų, kurios nėra patvirtintos pagal a punktą, arba ne daugiau kaip septynios tokios organizacijos."
2. 3 straipsnio 1 dalyje data "2003 m. kovo 31 d." pakeičiama į "2003 m. gegužės 31 d."
3. 5 straipsnio 2 dalies pirmosios pastraipos data "2003 m. kovo 31 d." pakeičiama į "2003 m. gegužės 31 d."
4. 6 straipsnio 3 dalies pirmosios pastraipos data "2003 m. gegužės 31 d." pakeičiama į "2003 m. liepos 31 d."
5. 11 straipsnio 2 dalies pirmojoje ir antrojoje pastraipose minima data "2003 m. birželio 30 d." pakeičiama į "2003 m. rugsėjo 5 d."
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Ji taikomas nuo 2003 m. kovo 31 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. balandžio 7 d.